《题芳草王孙卷为罗生挽所知》
明代·徐熥

联璧当年旧有声，千秋埋玉怨难平。邯郸久作炊粱梦，都市犹传掷果名。

肠断山阳灯下笛，魂销缑岭月中笙。萋萋满目王孙草，岁岁春风墓上生。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。